హబ్సిగూడ

హబ్సిగూడ, తెలంగాణ రాష్ట్రం, మేడ్చల్ మల్కాజిగిరి జిల్లా, ఉప్పల్ మండలానికి చెందిన పట్టణ ప్రాంతం.

చరిత్ర 
ఈ ప్రాంతం ఒకప్పుడు నిజాం రాజు యొక్క పశువుల మైదానంగా ఉండేది. అంతేకాకుండా నిజాం సైన్యంలోని ఆఫ్రికన్ దళాలకు నివాసంగా కూడా ఉంది. ఆఫ్రికాలోని ఇథియోపియాకు పురాతన పేరైన అబిస్సినియా (హబ్బీ) అనే పదం హబ్సిగూడ పేరు మూలపదంగా చరిత్రకారుల అభిప్రాయం.

నిజాంలు అబిస్సినియన్లు బానిసలుగా తీసుకువెళ్ళి, వారిని పశువులకు కాపరిలుగా పనిచేయిస్తారు. కొన్ని దశాబ్దాలుగా ఈ ప్రాంతంలో హబీయిస్ (అబిస్సినియా ప్రజలు) నివసిస్తుండడంవల్ల దీనిని "హబీస్‌గూడా"గా పిలిచేవారు. కాలక్రమేణా హబీస్‌గూడ హబ్సిగూడగా పిలవబడుతుంది.

ఇతర వివరాలు 
కొంతకాలం తరువాత హబ్సిగూడ కబ్జాలకు గురైంది. హైదరాబాద్ 7వ నిజాం ఫత్ జంగ్ మీర్ ఉస్మాన్ అలీ ఖాన్ ఆసఫ్ జా VII కాలంలో ఉస్మానియా విశ్వవిద్యాలయము నిర్మించేందుకు పరిసర జిల్లాల నుండి వచ్చిన తోటల పెంపకందారులు ఈ ప్రాంతంలో ఉండేవారు.

1981 వరకు నాచారం పరిధిలో ఒక చిన్న గ్రామంగా ఉన్న హబ్సిగూడ, ఉప్పల్ కలాన్ మున్సిపాలిటీలో స్వతంత్రమైన గ్రామపంచాయతిగా మారి, ప్రస్తుతం హైదరాబాద్ మెట్రోపాలిటన్ నగరంలో ఒక భాగంగా ఉంది.

పరిశోధన సంస్థలు 
 సెంటర్ ఫర్ సెల్యులార్ అండ్ మాలిక్యులర్ బయాలజీ
 ఇండియన్ ఇనిస్టిట్యూట్ ఆఫ్ కెమికల్ టెక్నాలజీ
 జాతీయ భూభౌతిక పరిశోధనా సంస్థ
 సెంట్రల్ ఫుడ్ టెక్నాలజీ రీసెర్చ్ ఇన్స్టిట్యూట్ - రిసోర్స్ సెంటర్
 ఇండియన్ స్టాటిస్టికల్ ఇన్స్టిట్యూట్

రవాణా 
హబ్సిగూడ నుండి నగరంలోని అన్ని ప్రాంతాలకు వివిధ వాహనాల రవాణా సదుపాయం ఉంది. ఇక్కడ హబ్సిగూడ మెట్రో స్టేషను కూడా ఉంది.

మూలాలు

వెలుపలి లంకెలు 

హైదరాబాదు జిల్లా
హైదరాబాదు పరిసర ప్రాంతాలు